b'\n_START_ARTICLE_\nJohan Keckonius\n_START_PARAGRAPH_\nJohan Keckonius (noin 1643 Huittinen \xe2\x80\x93 20. syyskuuta 1719 Huittinen) oli suomalainen kirkkoherra ja valtiop\xc3\xa4iv\xc3\xa4mies._NEWLINE_Keckoniuksen vanhemmat olivat Huittisten kirkkoherra Anders Keckonius (k. 1675) ja Katarina Gj\xc3\xb6s. H\xc3\xa4n p\xc3\xa4\xc3\xa4si ylioppilaaksi Turussa 1662 tai 1663. Keckonius opiskeli my\xc3\xb6s Uppsalassa._NEWLINE_Keckonius p\xc3\xa4\xc3\xa4si is\xc3\xa4ns\xc3\xa4 seuraajana Huittisten kirkkoherraksi varrontavaltakirjalla jo ylioppilaana ollessaan 1674 ja virkaan h\xc3\xa4n astui 1676. My\xc3\xb6hemmin h\xc3\xa4nest\xc3\xa4 tuli my\xc3\xb6s l\xc3\xa4\xc3\xa4ninrovasti. Keckonius oli valtiop\xc3\xa4iv\xc3\xa4miehen\xc3\xa4 1682\xe2\x80\x931683 ja h\xc3\xa4n oli puhujana pappeinkokouksessa Turussa 1690 sek\xc3\xa4 saarnaajana 1693.'